О Д Л У К A О ДОПУНИ ОДЛУКЕ О ПРАВИМА И УСЛУГАМА У СОЦИЈАЛНОЈ ЗАШТИТИ У ОПШТИНИ ВРШАЦ („Сл. лист Града Вршца “,бр. 18/16)

Члан 1.

 У називу Одлуке о правима и услугама у социјалној заштити у општини Вршац („Сл. лист Општине Вршац“, бр. 16/11 и бр. 11/14) као и у целом тексту реч: „Општина“ у одговарајућем падежу замењује се речју „Град“.

Члан 2.

Члан 4. ст. 2. Одлуке о правима и услугама у социјалној заштити у општини Вршац мења се тако што се на крају тачке 13., тачка замењује знаком интерпукције „;“ и допуњује тако што се после тачке 13. додаје тачка 14. која гласи: „14.услуге превоза за особе са инвалидитетом.“.

Члан 3.

У поглављу IV УСЛУГЕ У СОЦИЈАЛНОЈ ЗАШТИТИ после члана 26. додаје се поднаслов који гласи: „14. УСЛУГЕ ПРЕВОЗА ЗА ОСОБЕ СА ИНВАЛИДИТЕТОМ“ и члан 2в. који гласи:

 „Члан 26в

Услуга превоза за особе са инвалидитетом пружа се деци, ученицима основних и средњих школа са циљем унапређења квалитета живота, процеса социјализације и друштвене интеграције. Услугу превоза користе деца која имају проблема са кретањем и то представља битну препреку у њиховом свакодневном животу и деца која због тежине своје инвалидности не могу сама да одлазе до школе већ им је потребан пратилац.

Услуга превоза се односи само на децу која имају решење Комисије за процену потреба за пружање додатне образовне,здравствене или социјалне подршке детету-ученику или деци која користе услугу личног пратиоца,а укључени су у редован васпитно образовни процес.“

Члан 4.

Ова Одлука ступа на снагу осмог дана од дана објављивања у „Службеном листу Града Вршца“.

Република Србија

 Аутономна Покрајина Војводина

ГРАД ВРШАЦ

 СКУПШТИНА ГРАДА ВРШЦА

Број: 011-72/2016-II-01 Дана: 29.11.2016. године

Вршац, Трг победе 1

ПРЕДСЕДНИК СКУПШТИНЕ ГРАДА

 Јовица Заркула, с.р.